PROTOCOLO DE ACTUACIÓN. INFORMACIÓN AO MESTRES.

MEDIDAS DE PREVENCIÓN NA ORGANIZACIÓN DO CENTRO

ALERXIAS

PROTOCOLO DE ACTUACIÓN

GRUPO DE TRABALLO CEP SALUSTIANO REY EIRAS. CURSO 2014-15

**INDICE.**

**INFORMACIÓN AOS MESTRES**

**1. PAIS**

**2. DIRECCIÓN DO CENTRO**

**TITORES E PROFESORADO: Medidas de prevención na organización da aula e espazos do centro**

**ANEXOS**

**ALERXIAS.**

**PROTOCOLO DE ACTUACIÓN**

**INFORMACIÓN AOS MESTRES:**

1. **PAIS.**

**Os pais terán a obriga de comunicar ao centro os datos relativos á doenza do alumno, así como mantelos sempre actualizados.**

* Manter sempre os datos de contacto (números de teléfono) actualizados.
* Actualizar os datos referidos á evolución da doenza do neno.
* Presentar informe médico con:
* sintomatoloxía,
* patuas de actuación para a atención e tratamento
* Ter no centro a medicación actualizada e dentro da data de caducidade.

Protocolo de actuación ante unha reacción alérxica cuberto polo médico (**modelo oficial MEC**- ANEXO 1), donde figura a autorización da familia ao personal docente para administrar a medicación. (Guía de documentos de consenso MEC)

**Listado de alérxenos**. Os país deben entregar á dirección do centro o listado de alérxenos xunto co protocolo de actuación e a medicación, así como as pautas para a súa administración.

Estes documentos serán custodiados no **expediente do alumno** e deberá haber unha copia na aula na que estea escolarizado o neno, xunto coa medicación ou a indicación da súa ubicación (botiquín, neveira…) en lugar visible e fixo, fóra do alcance dos nenos.

1. **DIRECCIÓN DO CENTRO**

No expediente do alumno debe figurar o informe médico desde o momento da preinscripción e protocolo de actuación debidamente cumplimentado polo médico.

**CONVOCAR UNHA ENTREVISTA** cos pais do alumno para pormenorizar detalles como o nivel de reacción (inxesta, inhalación e contacto).

Entregarase á familia unha folla de recomendacións segundo o modelo do documento adxunto **(ANEXO 3): PAPEL DA FAMILIA NA ESCOLARIZACIÓN DE UN NENO OU NENA ALÉRXICO**

Invitar aos pais e ao facultativo a falar na reunión informativa para os Mestres, ao inicio de curso.

**CONVOCAR UNHA REUNIÓN INFORMATIVA E FORMATIVA CO PROFESORADO EN SETEMBRO** (días non lectivos).

Unha vez temos coñecemento da doenza do alumno, a dirección do centro informará ao profesorado. O titor e equipo docente relacionado co alumno, e por extensión a todo o claustro. Todo o profesorado debe estar informado, pois en caso de urxencia, todos debemos saber como actuar para atender ao alumno.

Nesta reunión poderán participar os pais do alumno e o facultativo que o atende para ofrecer unha información máis directa.

**SOLICITAR INCLUSIÓN NO PROGRAMA DE ALERTA ESCOLAR**

**Segundo o modelo oficial (ANEXO2)** cos datos do alumno e o informe médico, o centro debe solicitar a inclusión no programa de alerta escolar**.**

**ACTIVIDADES COMPLEMENTARIAS E EXTRAESCOLARES**

Todas aquelas actividades que se saian da rutina diaria (celebracións, excursións, saídas, visitas…) serán programadas con antelación suficiente evitando calquera factor que supoña un risco para o alumno alérxico.

Nas saídas o profesor responsable do alumno debe levar sempre a medicación, as indicacións e o teléfono da familia por se fose necesaria unha actuación urxente.

**TITORES E PROFESORADO.  
Medidas de prevención na organización da aula e espazos do centro:**

* Medicación acompañada do protocolo de actuación na aula, nun lugar visible e ben identificado.
* Ficha de alerta escolar con indicacións directas sobre a actuación no caso específico, sempre situada próxima á medicación en nun lugar ben visible e fixo, fóra do alcance dos alumnos.
* Seguridade en materiais e espazos.
* Análise do material dentro da aula e outros espazos habituais para o neno.
* Revisión de productos de hixiene
* Material escolar, actividades de aula e manualidades.
* Identificar claramente utensilios para o neno alérxico e mantelos separados para evitar contaminación.
* Non compartir merendas. O primeiro mes merendar na clase 5 minutos antes de sair ao recreo.
* Concienciar aos compañeiros da clase para evitar que eles mesmos provoquen o desencadeamento de unha reacción alérxica.

**ANEXOS**

**Anexo 1: PROTOCOLO DE ACTUACIÓN ANTE UNA REACCIÓN ALÉRGICA EN LA ESCUELA.**

**Anexo 2: FORMULARIO DE INSCRIPCIÓN NO PROGRAMA ALERTA ESCOLAR**

**Anexo 3: PAPEL DA FAMILIA NA ESCOLARIZACIÓN DE UN NENO OU NENA ALÉRXICO**